Pinnacle Studio versio 11 ReadMe-tiedosto
Pinnacle – osa Avidia
------------------------------------------------------------------------------------------------------------------

Onnittelut! Olet astumassa ammattimaisen elokuvanteon maailmaan. Jos sinulla on hankaluuksia työskennellessäsi Studion tai Studio Plus versio 11:n kanssa, ole hyvä ja lue ohjekirja sekä tämä teksti.

Teknisiä huomautuksia

1. Päivitykset
Kun avaat Studion tai Studio Plussan, ohjelma saattaa kehottaa sinua asentamaan ohjelman päivityksen. Suosittelemme, että käyt tämän päivitysprosessin läpi, koska se parantaa Studio-kokemustasi. Uusin päivitys on saatavilla myös osoitteesta http://www.pinnaclesys.com/support

2. Studio SmartMessenger -työkalu
Studiossa on SmartMessenger-niminen sisäänrakennettu työkalu. Se ilmoittaa uusimmista Studio-päivityksistä ja varmistaa, että saat kaiken hyödyn irti sovelluksestasi. Tämä työkalu myös kerää Studio-ohjelmastasi suorituskyky- ja vakaustietoja. Tietoja käytetään tilastolliseen analyysiin, joka auttaa Pinnaclea rakentamaan entistä parempaa ohjelmaa. Tietoraportti ei sisällä mitään henkilökohtaisia tietoja sinusta tai järjestelmästäsi. Jos haluat estää SmartMessengerin automaattisen toiminnan, mene Studiossa kohtaan Ohje/Ohjelmistopäivitykset ja valitse "Kysy ennen päivitysten tarkistamista". Jos järjestelmäsi ei ole Internet-yhteydessä, suosittelemme tarkistamaan mahdolliset päivitykset säännöllisesti osoitteessa http://www.pinnaclesys.com/support.

3. Prosessori ja RAM XP- ja Vista-käyttöjärjestelmissä
Studion järjestelmävaatimukset ovat erilaiset Windows XP ja Windows Vista -käyttöjärjestelmissä. Erot ovat seuraavat:

Windows XP
•	Intel® Pentium® tai AMD® Athlon® 1,8 GHz tai parempi (suositus 2,4 GHz)
•	512 Mt RAM-muistia (suositus 1 Gt)

Windows Vista (suositus 32 bit)
•	Vähintään Intel® Pentium® HT tai AMD® Athlon® 2,4 GHz tai 1,6 GHz tuplaytimellä
•	Vähintään 1 Gt (suositus 2 Gt)

4. Grafiikkajärjestelmän testaus 
Studio ja Studio Plus käyttävät grafiikkakorttisi grafiikkasuoritinta (GPU) reaaliaikaisen videon prosessointiin ja toistoon, joten ne ovat erittäin riippuvaisia grafiikkalaitteistosta ja näytön ajurin versiosta. Kun avaat Studion ensimmäistä kertaa, ohjelma tarkistaa grafiikkakorttisi ja ajurisi kyvykkyyden. Joissain tapauksissa ohjelma saattaa kehottaa sinua päivittämään näyttösi ajurin tai grafiikkakorttisi.

5. Grafiikkakortin muisti
Studio ja Studio Plus 11 käyttävät grafiikkakorttia tehosteiden renderointiin. Muokattavissa olevan videon resoluutiot määräytyvät grafiikkakortilla olevan muistin mukaan: 
Windows XP
·	64 Mt – Vain standardipiirtovideo
·	128 Mt – Teräväpiirtovideo 720p asti 
·	256 Mt – Teräväpiirtovideo 1080 i/p asti

Windows Vista
•	128 Mt – Vain standardipiirtovideo
•	256 Mt – Teräväpiirtovideo 1080 i/p asti

nVidia Quadro -kortit – Koska nämä kortit varaavat 16 Mt muistia sisäiseen käyttöön, et ehkä voi editoida videota toivotulla resoluutiolla. Esimerkiksi 128 Mt Quadro-kortti saattaa kyetä vain standardipiirtovideon editointiin ja 256 Mt Quadro-kortti teräväpiirtovideon editointiin vain 720p:hen asti. 

Jaettu muisti – Grafiikkakortit, joilla ei ole omaa muistia ja jotka sen sijaan käyttävät järjestelmän RAM-muistia, eivät kykene teräväpiirtovideon editointiin. Tällaisia kortteja ovat Intelin sisäiset grafiikkakortit (i845, i860, i915, i940) ja nVidia TurboCache -grafiikkakortit.

6. AVCHD:n muokkaus
AVCHD-videokameroista tuleva videoformaatti on tavallaan H.264-videokoodekki. Tämä koodekki kuormittaa prosessoria ja vaatii melko uuden ja vankan tietokoneen videon toistamiseen ja muokkaamiseen. AVCHD-videota muokatessa Studion järjestelmävaatimukset ovat erilaiset. Ne ovat seuraavat:

•	Vähintään Intel® Core™2 Duo 2,4 GHz tai parempi
•	Vähintään 1,5 Gt (suositus Vistalle 2 Gt)
•	DirectX® 9 tai uudempi yhteensopiva vähintään 256 Mt grafiikkakortti (suositus ATI® 	Radeon®9600+ tai NVIDIA® GeForce™ 6 tai uudempi)

7. Windows XP: Käyttäjän vaihtaminen siirron aikana 
Älä kokeile tätä koskaan. Sillä on erittäin huonoja seurauksia.

8. Studio 11:n ominaisuutena skaalattava käyttöliittymä
Jos näytön asetuksena on 1024x768, Esikatselu-ikkunan yläpuolella ei näy skaalausliukua eikä käyttäjä pysty muuttamaan käyttöliittymän mittasuhteita. Suurempaa resoluutiota käytettäessä liuku tulee näkyviin Studion uudelleenkäynnistyksen jälkeen.

9. Alle 1024x768 olevat näyttöresoluutiot
Studio 11 ei tue alle 1024x768 näyttöresoluutioita. Jos näyttöruutusi resoluutio on tätä pienempi, Studio-käyttöliittymän reunoilla on vierityspalkit.

10. Vanhojen projektien avaaminen Studio 11:ssä
Vanhempia projektitiedostoja avatessa Studio 11 suorittaa formaatin muunnon. Sinulta kysytään, haluatko tehdä alkuperäisestä projektistasi varmuuskopion. Kopioon pääset käsiksi avaamalla sen Studion version, jossa projektin alunperin teit ja tuomalla varmuuskopiotiedoston. Jos projektisi nimi on esimerkiksi "Oma elokuvani 1.stx", varmuuskopiosi nimeksi tulee "Oma elokuvani 1 VARMUUSKOPIO.stx". Kopiotiedostojen oletussijainti on kohteessa Omat asiakirjat/Pinnacle Studio/Omat projektit.

11. Windows Media Centerin käynnistäminen Studion ollessa auki
Studio saattaa auki ollessaan estää Windows Media Centeriä käynnistymästä kunnolla joissain järjestelmissä. Ratkaise ongelma sulkemalla Studio, käynnistämällä Windows Media Center ja avaamalla Studio uudelleen.

12. Plug-in-tehosteet puhdistukseen ja entisöintiin (Automaattinen värinkorjaus, Kuvan tasain, Videon kohinanpoisto ja Äänen melunpoisto)
Ota huomioon, että nämä ovat yleiskäyttöisiä suodattimia, joiden tarkoituksena on vähentää kaikkein yleisimpiä ongelmia hyvin monentyyppisissä materiaaleissa. Ne eivät ole ratkaisu kaikkiin ongelmiin. Tulokset vaihtelevat riippuen alkuperäisestä materiaalista sekä ongelmien luonteesta ja vakavuudesta.

13. Siirtolaitteet
Studion pitäisi toimia useimpien DirectShow-yhteensopivien siirtolaitteiden kanssa. Jos kohtaat ongelmia jotakin tiettyä siirtolaitetta käyttäessäsi, ole hyvä ja testaa laite käyttämällä AM-siirto-toimintoa (löytyy Studion valikosta Työkalut). Jos laite ei toimi kunnolla AM-siirron kanssa, se ei ole DirectShow-yhteensopiva eikä sitä voi käyttää Studiossa.

14. Toissijaisten kovalevyjen käyttö siirrossa
Suosittelemme, että käytät videoeditoinnissa toista järjestelmäsi kovalevyä siirtoon ja toistoon. Kovalevyn on kyettävä toistamaan, lukemaan ja kirjoittamaan jatkuvalla 4 Mt sekuntinopeudella. Tämä voi olla nopea EIDE-kovalevy. Kovalevyn pitää myös olla formatoitu NTFS-tiedostorakenteella (vrt. FAT32-rakenne), jotta yli 4 Gt videotiedostojen siirtäminen onnistuisi.

15. HDV-, DV- ja Digital 8 -kameroiden tuki
Jos saat Studiossa virheilmoituksen siirtotilaan mennessäsi, sinun täytyy ehkä säätää erityinen asetus Windowsissa kameratyyppisi tukemiseksi. Valitse "1394 Bus Controller" -laite (OHCI Compliant IEEE 1394 Host Controller) Windowsin laitehallinnassa ja näpäytä "Ominaisuudet"-painiketta. Valitse "Asetukset"-välilehti. Ruksaa laatikko "Tue mukautumattomia laitteita". Käynnistä tietokoneesi uudelleen. Windowsin pitäisi nyt tunnistaa kamerasi, kun se on kytketty, ja ladata tarpeelliset DV-kamera-ajurit. 

16. DV-muodosta MPEG-muotoon siirron aikana
DV:n muuntaminen MPEG-muotoon siirron aikana riippuu tietokoneesi keskusyksikön nopeudesta eikä ehkä ole mahdollista alle 2 GHz:n keskusyksiköillä.

17. Pudotetut ruudut siirron aikana
Videota siirrettäessä esitysikkunassa näkyy pudotettuja ruutuja osoittava "Pudotetut ruudut" -laskuri. Jos tämä laskuri näyttää muuta lukua kuin nollaa, videomateriaalistasi puuttuu ruutuja. Suuri määrä pudonneita ruutuja johtaa huonoon videon ja äänentoiston laatuun (hyppivä jälki). Pudotetut ruudut saattavat johtua tietokoneen huonosta suorituskyvystä, mikä usein liittyy kovalevyn tai grafiikkakortin suorituskykyyn. Jos tietokoneesi pudottaa ruutuja huonon grafiikkakortin suoritustason vuoksi, voit ehkä ratkaista ongelman kääntämällä videon esikatselun pois päältä siirron aikana. Tämän voit tehdä menemällä Studion siirto-valikkoon ja ottamalla vaihtoehdon "Siirron esikatselu" pois päältä. (Kun vaihtoehto on pois päältä, sen vieressä ei näy valikossa väkästä.) Yritä siirtoa uudelleen ja tarkista, väheneekö pudotettujen ruutujen määrä.

18. MovieBox: Useat samanaikaiset siirtolähteet
Älä kytke lähdekameroita ja/tai -nauhureita USB-700:aan tai MovieBox Deluxe 1394/FireWireen ja analogisiin sisääntuloihin samanaikaisesti. Irrota aina edellinen laite ennen kuin kytket seuraavan.

19. Videon toistaminen toisessa monitorissa
Joissakin näytöissä videokuva saattaa näkyä väärässä kuvasuhteessa (eli pystysuuntaan zoomattuna tai litistettynä kuvana) tai se on saattanut siirtyä näytön reunaan. Tämän aiheuttaa näyttö, jolla on alhainen päivitystaajuus. Korjataksesi tämän säädä näyttösi päivitystaajuus 50Hz:iin. Jos tätä asetusta ei ole valittavissa, säädä näytön skannaustaajuutta.

20. SVCD-levyt ja 16:9 laajakuvaformaatti
SVCD-levyjen asetukset eivät tue videoita, joiden formaatti on 16:9. Jos haluat koodata videosi kyseisessä formaatissa ja tallentaa sen SVCD-levylle, näyttölaitteen kuvasuhde pitää muuttaa manuaalisesti, jotta materiaalia voi katsoa oikeassa laajakuvaformaatissa.

21. Eroavaisuuksia Studion ja Studio Plussan versio 9:ään
Jotkut Studio/Studio Plus versio 9:n toiminnot eroavat tai niitä ei ole tuettu Studio/Studio Plus versio 11:ssä:

·	Esikatselulaatuista SmartCapture-siirtoa ei tueta
·	Videon siirtoa ja muokkausta MicroMV-kameroista ei tueta
·	Tee nauha/Avaa tiedosto -toimintoa ei tueta. Tiedosto on tuotava aikajanalle, jotta se voidaan tulostaa nauhalle
·	Vähäistä renderointia DC10plussalle ei tueta
·	Taustarenderoidut leikkeet pidetään vain yhdessä tulostusformaatissa

22. Studio 11 ja Studion vanhempi versio samassa järjestelmässä
Studio 11 ei ole suunniteltu käytettäväksi järjestelmässä, jossa on myös Studion vanhempi versio. Suosittelemme Studion vanhemman version poistamista ennen Studio 11 asennusta.

23. Studio Ultimate 11 -sovellukset
Jos olet hankkinut Studio Ultimate 11 -sovelluksen, seuraavassa on tietoa koskien Ultimate-asennuslevyllä olevia, muiden tahojen tekemiä sovelluksia:

proDAD Vitascene
http://www.prodad.com
Gauertstr. 2 
78194 Immendingen 
Germany
Tuki: http://www.prodad.de/gb/support.html

Bias SoundSoap 2 Pinnacle Edition
http://www.bias-inc.com
140 Keller Street
Petaluma, CA 94952
USA
Tuki: http://www.bias-inc.com/support/faq

StageTools MovingPicture
http://stagetools.com
34313 Welbourne Road
Middleburg, VA 20117
USA
Tuki: http://stagetools.com

24. SureThing Express Labeler
Kun haluat asentaa SureThing Express Labelerin, laita asennuslevy koneeseen ja mene kansioon "SureThing Express Labeler". Etsi ja avaa haluamasi kielen kansio ja tuplanäpäytä kohtaa EXE, niin asennus käynnistyy.

25. AVCHD-tiedostojen editointi
AVCHD on uusin tavallisille kuluttajille suunnattujen videokameroiden teräväpiirtoformaatti. Se perustuu H.264-koodekkiin ja sillä pystyy pakkaamaan tehokkaasti laadun kärsimättä. Tuloksena on pieniä, upealta näyttäviä, teräväpiirtolaatuisia videotiedostoja, mutta niiden toistamiseen ja muokkaamiseen tarvitaan monimutkaisempaa pakkausta sekä tehokasta tietokonetta (katso Studion järjestelmävaatimukset). Ota seuraavat seikat huomioon, kun editoit AVCHD-tiedostoja:

	1) AVCHD-tiedostojen (H.264) aukikoodaaminen on lähes kymmenen kertaa 	monimutkaisempaa kuin teräväpiirtolaatuisten MPEG-2-tiedostojen koodaaminen. Tehtävä 	edellyttää vähintään 2,4 GHz tuplaydintä, vähintään 1,5 Gt RAM-muistia ja 256 Mt 	grafiikkakorttia.
	2) Kun AVCHD-leikkeiden väliin lisätään siirtymiä, esikatselu ei ehkä ole mahdollista ennen 	kuin taustarenderointi on valmis.
	3) Kun projektiin lisätään kuva kuvassa -tehoste (päällekkäisraitaa käyttämällä), esikatselu ei 	ehkä ole mahdollista ennen kuin taustarenderointi on valmis. Esikatseluikkunaan saattaa 	ilmestyä huutomerkki, joka tarkoittaa, että taustarenderointi on vielä käynnissä.